TSRS orlaivių žymenų sistema

Carinė Rusija neturėjo orlaivių pavadinimų sistemos.

 TSRS orlaivių žymenų sistema, naudota iki 1940 m 

Pirmoji TSRS orlaivių žymenų sistema paremta raidiniais kodais, rodančiais orlaivio paskirtį, ir numeriu. Žymenis skirdavo vyriausybė. Konstruktorių biurai turėdavo savus žymenis.

Kodai pagal paskirtį:
 A – malūnsparnis ()
 B – bombonešis ()
 BB – artimasis bombonešis ()
 BŠ – šarvuotasis šturmo lėktuvas ()
 DI – dvivietis naikintuvas ()
 DB – tolimasis bombonešis ()
 G – krovininis lėktuvas (). Paprastai juos darydavo iš perdirbtų sunkiųjų bombonešių, pvz., G-1 iš TB-1, G-2 iš TB-3))
 I – naikintuvas ()
 IP – patrankinis naikintuvas ()
 K – laivo orlaivis ()
 M – jūrinis orlaivis ()
 MBR – artimasis jūrinis žvalgybos lėktuvas ()
 MDR – tolimasis jūrinis žvalgybos lėktuvas ()
 MI – daugiavietis naikintuvas ()
 MP – jūrinis keleivinis ()
 MR – jūrinis žvalgybos lėktuvas ()
 PS – keleivinis lėktuvas ()
 R – žvalgybos lėktuvas ()
 SB – greitasis bombonešis ()
 SPB – greitasis pikiruojamasis bombonešis ()
 T – torpednešis ()
 TB – sunkusis bombonešis ()
 TIS – sunkusis lydėjimo naikintuvas ()
 TŠ – sunkusis šturmo lėktuvas ()
 U – mokomasis lėktuvas ()
 UT – mokomasis treniruočių lėktuvas ()
 UTI – mokomasis treniruočių naikintuvas ()
 VIT – skraidantis tankų naikintuvas ()

 TSRS orlaivių žymenų sistema, naudota 1940–1991 m 
1940 m. gruodžio mėn. 9 d. oficialiai buvo pakeista TSRS orlaivių žymenų sistema. Naujoji sistema buvo pagrįsta nebe pagrindine orlaivių funkcija, o orlaivį sukūrusio konstruktorių biuro kodais.

Žymuo būdavo sudarytas iš:
 konstruktorių biurą nurodančio kodo, paprastai dviraidžio ar triraidžio,
 brūkšnelio
 modelio numerio. Nelyginiai skaičiai buvo naudojami naikintuvams, lyginiai – visiems kitiems lėktuvams. Šią taisyklę kartais pažeisdavo, ypač pavadinant sraigtasparnius.
 modifikacijos kodas. Jis buvo naudojamas, jei pagrindinis modelis būdavo modifikuojamas.

Oficialiame orlaivio pavadinime (žymenyje) nebūdavo orlaivio konstruktoriaus pavardės, į jį įeidavo tik pagal pavardę sudarytas sutrumpinimas (kodas). Ši orlaivių vadinimo sistema buvo vokiškosios sistemos variantas, tik Vokietijos sistemoje numeracija buvo bendra, nepriklausomai nuo konstruktoriaus.
Žymenys būdavo oficialiai priskiriami, kai orlaivis būdavo priimamas ginkluotėn. Iki tol orlaivis jau turėdavo konstruktorių biuro naudotą žymenį. Pvz., bombonešis Tu-22 turėjo konstruktorių biuro žymenį ANT-105, o fronto bombonešis Su-24 – biuro žymenį T-6. Savo žymenis naudodavo ir orlaivio gamintojai.

 Konstruktorių biurų ir konstruktorių kodai 
 An (Ан) – Antonovo KB (Olegas Antonovas)
 Ar (Ар) – Aleksandras Archangelskis
 BI (БИ) – Aleksandras Berezniakas ir Aleksejus Isajevas (raketinis lėktuvas BI-1).
 Be (Бе) – Georgijus Berijevas
 Če (Че) – Igoris Četverikovas
 Er (Ер) – Vladimiras Jermolajevas
 Gu (Гу) – Michailas Gudkovas
 Il (Ил) – Iljušino KB (Sergejus Iljušinas)
 Jak (Як) – Jakovlevo KB (Aleksandras Jakovlevas)
 Ka (Ка) – Kamovo KB (Nikolajus Kamovas)
 La (Ла) – Lavočkino NPO (Semionas Lavočkinas)
 LaG (ЛаГ) – S. Lavočkinas ir V. Gorbunovas
 LaGG (ЛаГГ) – S. Lavočkinas, V. Gorbunovas ir M. Gudkovas
 Li (Ли) – Borisas Lisunovas
 M (М) – Vladimiras Miasiščevas
 Mi (Ми) – Michailas Milis
 MiG (МиГ) – Artiomas Mikojanas ir Michailas Gurevičius
 Pe (Пе) – Vladimiras Petliakovas
 Po (По) – Nikolajus Polikarpovas
 Su (Су) – Suchojaus KB (Pavelas Suchojus)
 Šče (Ще) – Aleksejus Ščerbakovas
 Ta (Та) – Vsevolodas Tairovas
 Tu (Ту) – Tupolevo KB (Andrejus Tupolevas). Anksčiau buvo naudojamas ir žymuo ANT (), pagal Andrejus Nikolajevičius Tupolevas.

 NATO priskirtiniai pavadinimai 
NATO Oro standartizavimo ir koordinavimo komiteto () priskirtinių pavadinimų () sukurtoje sistemoje, paprastai vadinamoje NATO kodinių pavadinimų sistema, sovietiniams orlaiviams priskiriami vienžodžiai pavadinimai:
 Pirma pavadinimo raidė nurodydavo pagrindinę orlaivio funkciją;
 B – bombonešis
 C – krovininis (transportinis)
 F – naikintuvas
 H – sraigtasparnis
 M – kitoks.
 Skiemenų skaičius – variklio tipą:
 vienskiemenis – su vidaus degimo varikliu, sraigtinis
 dviskiemenis – reaktyvinis.

Kategorija:Karinė aviacija
Kategorija:Santrumpos